TIL SARPSBORG: Kjetil Rekdal og Bojan Zajic skiller lag. Foto: Scanpix

Zajic fra VIF til Sarpsborg

Bojan Zajic har funnet seg en ny klubb i Norge. Serberen har skrevet under for Sarpsborg.

Oppdatert 6. januar 2014

Artikkelen er over seks år gammel

Det bekrefter østfoldklubben på nettstedet sitt. Zajic var klubbløs etter at kontrakten hans med Vålerenga gikk ut ved sesongslutt i fjor.

Serberen kom til VIF foran 2007-sesongen og har vært en publikumsfavoritt på Ullevaal.

33-åringen har hatt et ønske om å bli boende i Oslo, og har skrevet under på en toårskontrakt med Sarpsborg.

- Jeg har fortsatt store ambisjoner som spiller, og gleder meg til å komme i gang her i Sarpsborg. Jeg håper at jeg kan leve opp til forventningene, sier Zajic på en pressekonferanse.

Samtidig er det klart at islendingen Thorarinn Valdimarsson blir i Sarpsborg på lån frem til sommeren. (©NTB)

Publisert: 06.01.14 kl. 11:00 Oppdatert: 06.01.14 kl. 11:17